চালু হচ্ছে ‘গুজব শনাক্তকরণ কেন্দ্র’...-679674 | কালের কণ্ঠ | kalerkantho
উপজেলা নির্বাচনকে সামনে রেখে মোহনগঞ্জে নাগরিক সংলাপ ( ২০ ফেব্রুয়ারি, ২০১৯ ১৫:৪৯ )
চালু হচ্ছে ‘গুজব শনাক্তকরণ কেন্দ্র’
জানালেন তারানা হালিম
চলতি মাসের শেষ দিকে তথ্য অধিদপ্তরের অধীনে ‘গুজব শনাক্তকরণ ও নিরসন কেন্দ্র’ স্থাপন করা হচ্ছে। ফেসবুকে মিথ্যা কোনো পোস্ট দিলে তিন ঘণ্টার মধ্যেই এ কেন্দ্রটি জানিয়ে দেবে এটি গুজব। তথ্য মন্ত্রণালয়ের বিভিন্ন কর্মকাণ্ড নিয়ে গতকাল বুধবার সংবাদ সম্মেলনে এ তথ্য জানান তথ্য প্রতিমন্ত্রী তারানা হালিম।
নির্বাচনের আগে সামাজিক যোগাযোগ মাধ্যম গুজবের কারখানায় পরিণত হয় উল্লেখ করে তারানা হালিম বলেন, ‘এতে একটি প্রজন্ম গুজবকেও সত্য বলে ধরে নেয়।’ তিনি বলেন, ‘তথ্য মন্ত্রণালয়ের পিআইডিতে (তথ্য অধিদপ্তর) ও নিমকোতে (বাংলাদেশ গণমাধ্যম ইনস্টিটিউট) বেশ কিছু তরুণ লোকবল আছে। আমরা সিদ্ধান্ত নিয়েছি পিআইডির, প্রয়োজন হলে নিমকোর ওই লোকবলকে ইনক্লুড করে একটি টিম করব যারা ২৪ ঘণ্টা সোশ্যাল মিডিয়া দেখতে থাকবে। সোশ্যাল মিডিয়াতে যে সংবাদগুলো গুজব, সেগুলো চিহ্নিত করা হবে। এভাবে তিন ঘণ্টার মধ্যে সব সরকারি-বেসরকারি টিভি চ্যানেল, রেডিও ও সংবাদমাধ্যমে পিআইডি থেকে প্রেস নোট যাবে : এ সংবাদগুলো গুজব, ভিত্তিহীন এবং অসত্য।’